Document ID: 32005D0646

32005D0646
L 243/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 август 2005 година
за създаване на регистър на местата, които образуват вътрешнокалибрационна мрежа в съответствие с Директива 2000/60/EО на Европейския парламент и на Съвета
(нотифицирано под номер C(2005) 3140)
(2005/646/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/60/EО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите (1), и по-специално раздел 1.4.1, vii) от приложение V към нея,
като има предвид, че:
(1)
Член 4, параграф 1, буква a), ii) от Директива 2000/60/EО изисква държавите-членки да опазват, увеличават и възстановяват всички повърхностни водни маси с цел постигане на добро състояние на повърхностните води най-късно 15 години след датата на влизане в сила на настоящата директива, при спазването на определени изключения в съответствие с разпоредбите, предвидени в приложение V към нея. Член 4, параграф 1, буква a), iii) от Директива 2000/60/EО изисква държавите-членки да опазват и увеличават всички изкуствени и силно изменени водни маси с цел постигане на добър екологичен потенциал и добро химично състояние на повърхностните води най-късно 15 години след датата на влизане в сила на настоящата директива, при спазването на определени изключения в съответствие с разпоредбите, предвидени в приложение V към нея. Съгласно раздел 1.4.1, i) от приложение V към Директива 2000/60/EО, позоваванията на екологично състояние трябва да се разбират като позовавания на екологично състояние що се отнася до изкуствени и силно изменени водни маси.
(2)
Раздел 1.4.1 от приложение V към Директива 2000/60/EО обезпечава процес за гарантиране на сравнимостта между резултатите от биологичния мониторинг на държавите-членки, който се явява централна част от класификацията за екологично състояние. Това изисква системите за мониторинг и класификация на държавите-членки да бъдат сравнявани чрез вътрешнокалибрационна мрежа, образувана от места за мониторинг във всяка държава-членка и във всеки екорайон на Общността. Директивата изисква държавите-членки да събират, както е целесъобразно, подходящата информация за местата, включени във вътрешнокалибрационната мрежа с цел оценка на съгласуваността на националната система за квалификация с нормативните определения в приложение V към Директива 2000/60/EО и сравнимостта на системите за квалификация между държавите-членки.
(3)
За целите на създаване на регистър на местата, които образуват вътрешнокалибрационната мрежа, посочена в раздел 1.4.1, vii) от приложение V към Директива 2000/60/EО, държавите-членки бяха помолени да изберат местата на база на тяхното тълкуване на нормативните определения за места на границата на „много добро-добро“ и „добро-умерено“ състояние. За тези места беше изискана нотификация на временната класификация на текущото състояние. Всяка държава-членка беше помолена да представи, ако е възможно, подходяща информация за най-малко две места за всеки клас граници, за всеки от общите видове повърхностни водни маси, избрани за вътрешнокалибрационната мрежа, и да го представи на националната си територия. Държавите-членки бяха помолени също да обозначат местата, които са близо да класификационните граници, но не непременно точно на границите, както временно са класифицирани съгласно действащите национални методи за оценка.
(4)
В процеса на избиране държавите-членки бяха помолени също да вземат предвид цялата налична информация за елементите натиск и биологично качество. Избраните елементи натиск и качество, които трябва да бъдат във фокуса на вътрешното калибриране, се считат за най-често наблюдавани.
(5)
Подходящите данни и информация относно всяко място, представени от държавите-членки за целите на регистъра на местата, включват, inter alia, описанието на мястото и вида на критерия, информация за натиска, наличието на данни за всички биологични и спомагателни физико-химични елементи, наличието на референтни условия, временната класификация на състоянието на местата, използваните критерии за избор на местата и описание на използваната методология за оценка kd качеството на биологичните елементи.
(6)
Извършената дейност в областта на класификация на екологичното състояние ще допринесе за преодоляване на някои ограничения и липсата на сигурност при сегашния подход и би довела до преразглеждане на регистъра на местата в бъдеще, особено като се вземат предвид резултатите от вътрешното калибриране. Такова преразглеждане ще завоюва по-високо доверие във вътрешнокалибрационните резултати и по-голяма точност и така ще допринесе за по-добро постигане на целите на Директива 2000/60/EО. Може да се наложат и по-нататъшни преразглеждания по време на началните етапи на цикъла от Плана за управление на речните басейни, тъй като може да се появят нови доказателства по време на процеса на повтарящо се планиране, предвиден в член 13 от Директива 2000/60/EО.
(7)
Раздел 1.4.1, v) от приложение V към Директива 2000/60/EО изисква мрежата да се състои от местата, избрани от държавите-членки от типовете повърхностни водни маси в рамките на всеки екорайон. За да се осигури сравнимост на повърхностните води между държавите-членки с подобни водни маси, е необходимо, във връзка със създаването на регистър на местата, да се разделят местата съгласно тяхната георграфска вътрешнокалибрационна група, състояща се от групи на държавите-членки, поделящи конкретни видове повърхностни води. Това би позволило на всяка група да сравни своите резултати и да извърши вътрешното калибриране сред своите членове.
(8)
Тъй като България, Норвегия и Румъния поделят много трансгранични речни басейни с държавите-членки, тези страни ще участват на доброволна основа във вътрешното калибриране и следователно са предложили списък на местата на базата на същата процедура като държавите-членки.
(9)
Мерките, предвидени в настоящата директива, са в съответствие със становището на комитета, посочен в член 21, параграф 1 от Директива 2000/60/EО,
ПРИЕ НАСТОЯЩОТО РЕШЕНИЕ:
Член 1
1. Регистърът на местата, които образуват вътрешнокалибрационната мрежа, посочена в раздел 1.4.1, vii) от приложение V към Директива 2000/60/EО, е даден в раздел 1 от приложението към настоящото решение. Този регистър включва и местата в България, Норвегия и Румъния, които участват във вътрешнокалибрационната мрежа на доброволна основа.
2. За целите на създаване на регистъра и вътрешното калибриране държавите-членки се разделят на географски вътрешнокалибрационни групи, както са описани в раздел 2 от приложението, състоящи се от държави-членки, поделящи общи видове повърхностни водни маси.
Член 2
Ако е необходимо, държавите-членки ще представят на Комисията актуализирани данни и информация за всяко място, посочено в приложението.
Член 3
Адресати на настоящото решение са държавите-членки.
Съставено в Брюксел на 17 август 2005 година.

Labels: 12
18
20